**N á v r h**

**ZMLUVA O DIELO**

uzatvorená podľa § 536 a násl. zákona č.513/1991 Zb. Obchodný zákonník v znení neskorších predpisov

**I.**

**Zmluvné strany**

1.1. **Objednávateľ :** Obec Nacina Ves

Sídlo : Nacina Ves 229, 072 21 Nacina Ves

Zastúpený: Anton Šandor, starosta obce

IČO: 00325511

DIČ:

Číslo účtu:

e-mail:

*(ďalej len Objednávateľ)*

1.2. **Zhotoviteľ :**

Sídlo :

Štatutárny orgán:

IČO:

DIČ:

IČ DPH:

Bankové spojenie :

Číslo účtu :

Právna forma :

e-mail:

Telefón:

*(ďalej len Zhotoviteľ)*

**Predmet zmluvy**

2.1. Zmluvné strany na základe vzájomnej dohody a výsledkov postupu podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon č. 343/2015 Z.z.) uzatvárajú túto zmluvu, predmetom ktorej je zhotovenie diela ***„Prístavba a rekonštrukcia MŠ v Nacinej Vsi – exteriérové vybavenie“ pre projekt s názvom: Prístavba a rekonštrukcia Materskej školy v Nacinej Vsi v rámci Operačného programu Ľudské zdroje (kód ITMS2014 312061V597).***

2.2. Zhotoviteľ sa zaväzuje vykonať dielo uvedené v bode 2.1. vo vlastnom mene a na vlastnú zodpovednosť a za podmienok, dohodnutých v tejto zmluve a v súlade s platnými právnymi predpismi a technickými normami - riadne, včas a bez vád a nedorobkov a v špecifikácii predmetu zmluvy, ktorá tvorí prílohu č. 1 tejto zmluvy.

**III.**

**Čas plnenia a dodacie podmienky**

* 1. Zhotoviteľ sa zaväzuje zrealizovať dielo podľa čl. II v termíne **do 2 mesiacov odo dňa doručenia výzvy objednávateľa zhotoviteľovi na plnenie predmetu zmluvy.**
  2. Zmena termínu plnenia môže nastať v prípade i) zmien rozsahu predmetu zmluvy podľa pokynov Objednávateľa, ii) v prípade, že Objednávateľ požiada o predĺženie termínu plnenia, alebo iii) vplyvom nepredvídateľných skutočností, ktoré vzniknú nezávisle od vôle zhotoviteľa a bránia mu v splnení jeho povinností.
  3. O prevzatí dokončeného diela musí byť spísaný odovzdávací protokol, podpísaný objednávateľom a zhotoviteľom. Deň podpisu protokolu objednávateľom a zhotoviteľom sa považuje za deň odovzdania diela.
  4. Súčasťou protokolu podľa bodu 3.3. bude prevádzková dokumentácia, ktorá bude obsahovať dokladovú časť, obsahujúcu certifikáty resp. doklady o preukázaní zhody všetkých zabudovaných výrobkov a materiálov, vrátane knihy detského ihriska, ako aj všetkých dokladov, potrebných pre bezpečné užívanie diela (technické karty k jednotlivým hracím prvkom (informácie o konštrukcii zariadenia a povrchu – rozmery, materiál, farba, lak, zoznam odporúčaných náhradných dielov), manuál užívateľa detského ihriska (návod na používanie jednotlivých hracích prvkov, návod na údržbu a kontrolu jednotlivých hracích prvkov, a pod), záručné listy pre jednotlivé hracie prvky,
  5. Podmienkou odovzdania a prevzatia diela je vykonanie diela v požadovanej kvalite v súlade so záväznými právnymi normami pre detské ihriská.

**IV.**

**Cena diela**

* 1. Cena za zhotovenie diela je stanovená v súlade so zákonom NR SR č.18/1996 Zb. o cenách na základe ponuky zhotoviteľa zo dňa ......................, ktorá bola predložená v zadávaní zákazky postupom podľa § 117 zákona č. 343/2015 Z.z. a tvorí prílohu č. 1 tejto zmluvy.
  2. Cena diela v rozsahu podľa čl. II je : ...........................E**UR bez DPH**

**...................... Eur (DPH - 20%)**

**...................... Eur s DPH**

*(Slovom: ................................ eur vrátane dane z pridanej hodnoty).*

* 1. Cena diela je položkovite definovaná ponukou uvedenou v bode 4.1 zmluvy. Dodanie realizačných dokladov podľa bodu 3.4. a 3.5. je súčasťou ceny diela, uvedenej v odseku 4.2 tejto zmluvy.
  2. K zmene ceny diela môže dôjsť len zúžením predmetu plnenia, alebo pri zmene technického riešenia a to iba na základe požiadavky resp. písomného súhlasu Objednávateľa, pri dodržaní ustanovení zákona č. 343/2015 Z.z.
  3. Objednávateľ sa zaväzuje, že dokončené dielo, zrealizované v súlade s odsekom 2.2. prevezme a zaplatí za jeho zhotovenie dohodnutú cenu.

**V.**

**Platobné podmienky a zmluvné pokuty**

* 1. Na zhotovené dielo bude vystavené faktúra na sumu **.......................... EUR s DPH.**
  2. Lehota splatnosti vyúčtovacej faktúry je **60 kalendárnych dní** odo dňa jej doručenia objednávateľovi.
  3. Zhotoviteľom vystavená faktúra musí obsahovať identifikačné a obchodné náležitosti v zmysla platných zákonov, inak bude zhotoviteľovi vrátená ako neúplná na doplnenie.
  4. Dodané ihrisko je majetkom zhotoviteľa až do celkovej úhrady vyúčtovacej faktúry objednávateľom.
  5. Zmluvné strany sa dohodli na nasledovných zmluvných pokutách, ktoré je zhotoviteľ povinný uhradiť objednávateľovi:
     1. za včasné neukončenie a neodovzdanie diela – predmetu tejto Zmluvy úspešným odovzdávacím a preberacím konaním, v zmysle zmluvných podmienok z dôvodov na strane zhotoviteľa sa stanovuje zmluvná pokuta vo výške 50,00 EUR s DPH za každý kalendárny deň omeškania,
     2. za včasné neodstránenie prípadných zjavných vád a zjavných nedorobkov vyplývajúcich z odovzdávacieho a preberacieho konania, po určenej lehote zmluvnými stranami v Zápise, sa stanovuje zmluvná pokuta 200,00 EUR za každý začatý deň omeškania, ktorú je zhotoviteľ povinný uhradiť objednávateľovi,
     3. za včasné neodstránenie vady diela počas záručnej doby diela – predmetu tejto Zmluvy v zmysle zmluvných podmienok z dôvodov na strane zhotoviteľa sa stanovuje zmluvná pokuta vo výške 50,00 EUR s DPH za každý kalendárny deň omeškania.
  6. Zmluvné strany sa dohodli na nasledovných zmluvných pokutách, ktoré je objednávateľ povinný uhradiť zhotoviteľovi:
     1. v prípade, ak je kupujúci v omeškaní so zaplatením ceny za dielo, zhotoviteľ má nárok na úrok z omeškania vo výške 0,05% z dlžnej sumy za každý aj začatý deň omeškania.
  7. Zmluvné strany sa dohodli, že pre uplatnenie zmluvných pokút použijú písomnú formu s dátumom splatnosti 30 kalendárnych dní od jej doručenia. Zmluvná pokuta bude uhradená bezhotovostným spôsobom na účet zmluvnej strany.
  8. Vznik nároku na zmluvnú pokutu podľa tejto Zmluvy je nezávislý a nevylučuje nárok na náhradu škody.

**VI.**

**Záručná doba a zodpovednosť za vady**

* 1. Záručná doba je 24 mesiacov a začína plynúť odo dňa odovzdania a prevzatia diela.
  2. Záruka začína plynúť dňom podpísania zápisu o odovzdaní a prevzatí diela zmluvnými stranami.
  3. Zhotoviteľ zodpovedá za to, že dielo bude zhotovené kvalitne a za použitia kvalitných materiálov v súlade s technickými normami a podľa podmienok tejto zmluvy a že po ukončení realizácie bude spôsobilé k užívaniu podľa účelu.
  4. Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ vtedy, ak boli spôsobené porušením jeho povinností.
  5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení, písomnou formou.
  6. Zhotoviteľ sa zaväzuje, že všetky vady a nedorobky, ktoré budú zistené počas záručnej doby a uplatnené objednávateľom v oprávnenej reklamácií začne odstraňovať bez zbytočného odkladu, spôsobom a v termíne stanovenom v reklamačnom konaní, najneskôr však do 15 kalendárnych dní.
  7. Ak sa ukáže, že vada diela je neopraviteľná, zhotoviteľ sa zaväzuje do 15 kalendárnych dní od zistenia tejto skutočnosti dodať a zabudovať náhradný predmet plnenia.
  8. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť odstrániť vady bezplatne.

### VII.

### Vyššia moc

* 1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, a pod.
  2. Ak sa splnenie tejto zmluvy stane nemožným do 2 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia druhej strane.

**VIII.**

**Subdodávatelia a pravidlá pre zmenu subdodávateľov**

* 1. Zhotoviteľ uvádza v prílohe č. 2 zoznam známych subdodávateľov - údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi bezodkladne po tom, ako sa o zmene údajov dozvedel. Zhotoviteľ je povinný najneskôr 5 pracovných dní, ktoré predchádzajú dňu, kedy má nastať zmena subdodávateľa predložiť písomnú žiadosť o súhlas so zmenou subdodávateľa objednávateľovi, ktorá bude obsahovať minimálne: deň, kedy má nastať zmena subdodávateľa, identifikačné údaje navrhovaného subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Pokiaľ objednávateľ do dňa predchádzajúceho dňu, v ktorom má nastať zmena subdodávateľa neoznámi zhotoviteľovi písomne, že so zmenou subdodávateľa nesúhlasí, vrátane uvedenia konkrétnych dôvodov nesúhlasu, platí, že súhlas bol zhotoviteľovi udelený.

**IX**

**Záverečné ustanovenia**

* 1. Právne vzťahy, ktoré nie sú upravené touto zmluvou sa riadia príslušnými ustanoveniami Obchodného zákonníka.
  2. Spory medzi zmluvnými stranami pri plnení zmluvných povinností budú riešené predovšetkým vzájomným rokovaním, pričom miestom riešenia sporov je sídlo kupujúceho.
  3. Akékoľvek zmeny alebo dodatky tejto zmluvy musia byť v písomnej forme a podpísané oboma zmluvnými stranami, inak sú neplatné.
  4. Zhotoviteľ sa zaväzuje strpieť výkon kontroly/auditu súvisiaceho s predmetom tejto zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnenými osobami na výkon kontroly/auditu sú najmä:

a) Riadiaci orgán/Sprostredkovateľský orgán a ním poverené osoby;

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

c) Najvyšší kontrolný úrad SR a ním poverené osoby;

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;

e) Splnomocnení zástupcovia Európskej Komisie a Európskeho dvora audítorov;

f) Orgán zabezpečujúci ochranu finančných záujmov EÚ;

g) Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

* 1. Zmluva je vyhotovená v štyroch rovnopisoch, ktoré majú povahu originálu, pričom tri vyhotovenia sú určené pre objednávateľa a jedno vyhotovenie pre zhotoviteľa.
  2. Zmluva nadobúda platnosť dňom podpísania zmluvy. Účinnosť zmluvy je naviazaná na výsledok kontroly verejného obstarávania poskytovateľom NFP. O výsledku kontroly a nadobudnutí účinnosti Objednávateľ bezodkladne oboznámi zhotoviteľa. Deň doručenia oznámenia zhotoviteľovi sa považuje za deň nadobudnutia účinnosti zmluvy. V prípade negatívneho výsledku kontroly má Objednávateľ právo odstúpiť a zhotoviteľa s takýmto odstúpením súhlasí.
  3. Zmluva podlieha povinnému zverejnenie na webovom sídle Objednávateľa podľa § 47a ods. 1 Občianskeho zákonníka.
  4. Zmluvné strany prehlasujú, že s textom zmluvy súhlasia, nepovažujú ju za jednostranne nápadne nevýhodnú, uzatvorili ju slobodne, vážne, bez akéhokoľvek obmedzenia ich zmluvnej voľnosti, na dôkaz čoho túto spolu s prílohou podpisujú.

Príloha č. 1: špecifikácia predmetu zmluvy – rozpočet

Príloha č. 2: zoznam subdodávateľov

V Nacinej Vsi, dňa ............................ V ............................... dňa ................................

Za objednávateľa : Za zhotoviteľa :

......................................................... ..........................................................

*starosta obce*  *konateľ*